ফের কেন্দ্র-রাজ্য সংঘাত। এবার আয়কর অভিযানে কেন্দ্রীয় বাহিনীর ব্যবহার নিয়ে। রাজ্যজুড়ে আয়কর অভিযানে কেন কেন্দ্রীয় বাহিনীর ব্যবহার? জবাবদিহি চেয়ে সরাসরি কেন্দ্রীয় স্বরাষ্ট্রমন্ত্রীকে চিঠি দিলেন মুখ্যমন্ত্রী মমতা বন্দ্যোপাধ্যায়।
 ওয়েব ডেস্ক : ফের কেন্দ্র-রাজ্য সংঘাত। এবার আয়কর অভিযানে কেন্দ্রীয় বাহিনীর ব্যবহার নিয়ে। রাজ্যজুড়ে আয়কর অভিযানে কেন কেন্দ্রীয় বাহিনীর ব্যবহার? জবাবদিহি চেয়ে সরাসরি কেন্দ্রীয় স্বরাষ্ট্রমন্ত্রীকে চিঠি দিলেন মুখ্যমন্ত্রী মমতা বন্দ্যোপাধ্যায়। তাঁর অভিযোগ, প্রতি আয়কর আধিকারিকের প্রতিটি দলের নিরাপত্তায় ১৫ জন করে CRPF জওয়ান মোতায়েন করেছে কেন্দ্র। এই সিদ্ধান্ত নিয়ে রাজ্য কিছুই জানে না। কেন্দ্রের এই আচরণ অসাংবিধানিক, অবৈধ এবং যুক্তরাষ্ট্রীয় পরিকাঠামোর পরিপন্থী। চিঠিতে অবিলম্বে এই সিদ্ধান্ত প্রত্যাহারের দাবি জানিয়েছেন মমতা বন্দ্যোপাধ্যায়।